Sèng (utawa zinc) iku unsur kimia kanthi lambang kimia Zn, nomer atom 30, lan massa atom relatif 65,39.

Sèng ora ana ing alam bébas, nanging sajeroning wangun kaiket. Mineral kang ngandhut sèng ing alam bébas antarané kalamin, franklinit, smithsonit, willenit lan zinkit.

Sajeroning indhustri zink duwé peran wigati:
 nglapisi wesi utawa waja kanggo nyegah prosès tèyèng
 dipigunakaké kanggo bahan bateré
 zink lan alinasené kanggo cithakan logam, panyepuhan listrik lan metalurgi bubuk
 zink sajeroning wangun oksida kanggo indhustri kosmetik, plastik, karèt, sabun, pigmen sajeroning cèt lan mangsi
 zink sajeroning wangun sulfida kanggo indhustri tabung télévisi lan lampu pendhar
 zink sajeroning wangun klorida kanggo pangawètan kayu.

Sajeroning basa sadina-dina, sèng uga dimaksudaké wujud pelat sèng kang digunakaké minangka bahan yasan.

Unsur kimia